
74.   AARGANG 


GENGIVELSEN  YDERLIGERE 
STADFÆSTET. 

(Af  Ældste  O.  J.  P.  Widtsoe  i  »Gospel  Restoration«.) 


(Fortsat  fra  Side  359.) 
Dette  vort  Ønske  blev  snart  efter  opfyldt.  Herren,  som  er 
fuld  af  Naade  og  altid  villig  til  at  høre  de  Ydmyges  Bønner, 
gav  sin  Vilje  tilkende  for  os,  efter  at  vi  havde  anraabt  ham 
i  inderlig  Bon  paa  et  afsides  Sted.  Pludselig  lød  Forløserens 
Røst  til  os  fra  Evighedens  Dyb  og  lyste  Fred  over  os,  medens 
Sløret  løftedes  og  en  Guds  Engel  kom  ned  og  overbragte  det 
herlige  Budskab  og  Nøglerne  til  Omvendelsens  Evangelium. 
Hvilken  Glæde.  Hvilket  Under.  Hvilken  Henrykkelse.  Me- 
dens Verden  var  i  Uro  og  Vaande  —  medens  Millioner  fam- 
lede sig  frem  som  Blinde  langs  Væggen  og  medens  Menne- 
skeheden byggede  paa  det  Uvisse,  saa  vore  Øjne  det  klare 
Daglys,  ja  mere  end  dette  —  klarere  end  Majsolens  Straaler, 
der  kastedes  ud  over  Naturens  Overflade.  Og  hans  Stemme, 
der  var  mild,  trængte  lige  ind  i  Sjælen,  og  hans  Ord:  »I  mine 
Medtjenere«,  bortjog  enhver  Frygt.  Vi  lyttede,  vi-  stirrede,  vi 

beundrede.  Det  var  en  Herlighedens  Engels  Røst,  det  var  et 
Budskab  fra  den  Allerhøjeste.  Og  som  vi  lyttede  frydede  vi 
os,  medens  hans  Kærlighed  opflammede  vore  Sjæle  og  vi 
vare  indhyllede  i  det  himmelske  Syn.  Hvor  var  der  Plads 
for  Tvivl?  Uvisheden  var  borte,  Tvivlen  var  sænket  i  Dybet 
for  aldirg  mere  at  opstaa,  medens  Underfundighed  og  Løgn 
var  drevet  paa  Flugt  for  evigt. 

Men,  kære  Broder,  tænk  endvidere  for  et  Øjeblik  paa,  hvil- 
ken Glæde  der  fyldte  vore  Hjerter,  og  med  hvilken  Forun- 
dring vi  bøjede  os  (thi  hvem  vilde  ikke  have  bøjet  Knæ  for 
en  saadan  Velsignelse?)  og  modtog  det  hellige  Præstedømme 
under  hans  Hænder,  idet  han  sagde:  »Paa  eder,  mine  Med- 
tjenere, besegler  jeg  det  aaronske  Præstedømme  og  Myndig- 
hed i  Messias  Navn,  hvilken  skal  forblive  paa  Jorden  til  Levi 
Sønner  frembære  Offer  for  Herren  i  Retfærdighed.« 

Jeg  vil  ikke  forsøge  at  udmale  for  Dem  mit  Hjertes  Fø- 
lelser, eller  den  majestætiske  Skønhed  og  Glans,  der  omgav 
os  ved  denne  Lejlighed;  men  De  maa  tro  mig,  naar  jeg  siger, 
at  Jorden  og  Menneskene,  med  al  Verdens  Veltalenhed,  kan 
ikke  blot  tilnærmelsesvis  iføre  Sproget  en  saa  gribende  og 
ophojet  Ynde,  som  dette  hellige  Væsen.  Nej;  ejheller  har 
denne  Jord  Magt  til  at  give  den  Glæde,  meddele  den  Fred, 
eller  fatte  den  Visdom,  som  indeholdtes  i  hver  Sætning. 
Mennesket  kan  fore  sine  Medmennesker  bag  Lyset,  Vild- 
farelser kan  følge  efter  Bedrag,  og  den  Ugudeliges  Born 
have  Magt  til  at  forføre  de  uvidende  og  daarlige,  indtil  Mæng- 
den kun  ernæres  med  Fabler  og  Vildfarelsens  Stormflod  fører 
de  Letsindige  i  Døden;  men  Modtagelsen  af  et  Kærlighedens 
Tegn,  en  Straale  af  Herlighed  fra  den  højere  Verden,  eller 
et  Ord.  fra  Frelserens  Mund,  ud  af  Evighedens  Dyb,  slaar  alt 
andet  af  Marken  og  udsletter  det  for  evigt  af  Bevidstheden. 
Forvisningen  om,  at  vi  var  i  en  Engels  Nærværelse;  over- 
beviste om  at  vi  hørte  Mesterens  Stemme,  og  modtog  Sand- 
heden ubesmittet  som  den  udgik  fra  et  himmelsk  Væsen 
ifølge  Guds  Vilje  er  mere  end  jeg  evner  at  beskrive,  og  jeg 

vil  altid,  saa  længe  det  er  mig  tilladt  at  leve,  med  Forundring 
og  Taksigelse  fryde  mig  over  dette  Tegn  paa  Frelserens  Kær- 
lighed; og  i  de  himmelske  Sale,  hvor  Fuldkommenheden  bor 
og  Synden  aldrig  kommer,  er  det  mit  Haab  at  hylde  ham 
paa  den  Dag,  der  aldrig  ophører.«  (»Times  and  Seasons«, 
201). 

Denne  Skildring  og  dette  kraftige  Vidnesbyrd  blev  skrevet 
i  1834.  Fire  Aar  senere  blev  Oliver  Cowdery  imidlertid  ude- 
lukket af  Kirken.  Han  forlod  den  Egn,  hvor  Menigheden 
havde  nedsat  sig,  og  kom  ikke  mere  tilbage  til  Kirken  saa 
længe  Profeten  Joseph  Smith  levede.  Men  han  forblev  tro 
mod  sit  Vidnesbyrd  til  det  sidste.  Der  var  ingen  Tvivl  i  hans 
Sind  med  Hensyn  til  Ægtheden  af  dette  Syn,  han  havde  set. 
Han  havde  mærket  Engelens  Hænder  paa  sit  Hoved;  det  var 
umuligt  at  benægte,  hvad  han  vidste  havde  fundet  Sted.  Hans 
Standhaftighed  i  dette  Vidnesbyrd  indbefatter  ogsaa  Peter, 
Jakob  og  Johannes'  Besøg. 

Oliver  Cowdery  kom  tilbage  til  Kirken  i  Kanesville,  Iowa, 
i  1848.  Han  havde  været  ude  af  Kirken  elleve  Aar.  Efter  sin 
Genoptagelse  i  Kirken  holdt  han  en  offentlig  Tale,  i  hvilken 
han  sagde:  »Jeg  var  sammen  med  Joseph,  da  en  hellig  Engel 
fra  Gud  kom  ned  fra  Himmelen  og  meddelte  os  eller  gengav 
det  mindre  eller  aaronske  Præstedømme,  og  sagde  til  os, 
at  det  skulde  forblive  paa  Jorden,  saa  længe  denne  staar.  Jeg 
var  ogsaa  i  Selskab  med  Joseph,  da  det  højere  eller  Melchi- 
zedekske  Præstedomme  blev  meddelt  af  hellige  Engle  fra  det 
Høje.  Dette  Præstedømme  beseglede  vi  derefter  paa  hin- 
anden ifolge  Guds  Vilje  og  Befaling«.  (H.  of  C.  1  :  41).  Min- 
dre end  tre  Maaneder  senere,  den  13.  Januar,  1849,  gav  Oliver 
Cowdery  en  underskreven  Erklæring  til  Samuel  W.  Richards, 
i  hvilken  han  bl.  a.  siger:  »Johannes,  Døberen,  besiddende 
det  aaronske  Præstedømmes  Nøgler,  Peter,  Jakob  og  Johan- 
nes, med  det  melchizedekske  Præstedømmes  Nøgler,  har  og- 
saa ydet  Hjælp  til  dem,  som  skulde  blive  Arvinger  til  Frelse, 
og  har  beskikket  Mænd  til  det  samme  Præstedømme.  Disse 

Præstedømmer,  med  deres  Fuldmagt,  er  nu  og  maa  vedblive 
at  være  i  Jesu  Kristi  Kirke  af  Sidste-Dages  Hellige.  Modtag, 
kære  Broder,  Forsikringen  om  den  oprigtigste  Hengivenhed 
af  ham,  som  med  Joseph,  Profeten,  blev  velsignet  med  oven- 
nævnte Tilkendegivelser«.  (H.  of  C.  1  :  42). 

Saaledes  vidnede  Oliver  Cowdery  til  det  sidste  —  som  han 
gjorde  vedrørende  Mormons  Bog  —  at  han  var  med  Profeten, 
da  det  hellige  Præstedømme  blev  gengivet  og  deltog  med 
ham  i  Gengivelsesarbejdet.  Det  er  unægteligt  betydnings- 
fuldt, at  de  herlige  Tilkendegivelser,  ved  hvilke  Johannes, 
Døberen  og  Apostlene  Peter,  Jakob  og  Johannes  viste  sig  for 
at  gengive  det  hellige  Præstedømme,  ikke  fandt  Sted,  naar 
Joseph  Smith  var  alene.  En  simpel  Bedrager  vilde  utvivl- 
somt have  ladet  dem  ske  saaledes.  Men  Oliver  Cowdery  mod- 
tog ogsaa  det  aaronske  Præstedømme.  Han  blev  ogsaa  be- 
skikket til  Apostelskabet.  Han  blev  den  anden  Ældste  i  Kir- 
ken —  næsten  lige  med  Profeten  selv  i  Myndighed.  Uagtet 
han  blev  uenig  med  Profeten,  vedblev  han  at  være  tro  mod 
sit  Vidnesbyrd,  og  tilsidst  kom  han  tilbage  til  Kirken.  Ikke 
et  eneste  vigtigt  Skridt  i  Gengivelsesarbejdets  Forløb  blev 
gjort  uden  stadfæstende  Vidnesbyrd  eller  i  Overværelse  af 
Vidner. 

(Efter  at  disse  Kapitler  vare  skrevne  fremkom  følgende 
værdifulde  Vidnesbyrd  i  »Improvement  Era«  for  Marts  1912. 
Det  er  skrevet  af  Jacob  F.  Gates,  hvis  Fader,  Jacob  Gates  i 
sin  Tid  var  Medlem  af  de  Halvfjerdsindstyves  første  Raad: 

»Min  Fader,  Jacob  Gates,  var  i  1849  paa  Rejse  til  England, 
og  gjorde  paa  Vejen  et  Ophold  i  Byen  Richmond,  hvor  Oliver 
Cowdery  paa  det  Tidspunkt  befandt  sig.  Han  hørte,  at  Oliver 
Cowdery  var  ved  daarligt  Helbred,  og  med  Ønsket  om  at 
forny  gammelt  Bekendtskab,  da  de  havde  været  Venner  i 
tidligere  Tid,  aflagde  Fader  ham  et  Besøg  i  hans  Hjem.  Un- 
der dette  Besøg  førtes  Samtalen  hen  paa  Kirkens  tidligste 
Historie  og  de  opfriskede  deres  fælles  Erfaringer  under  de 
usikre  Forhold  i  Missouri  og  Illinois.  Tilsidst  gav  Fader  ham 


373 

dette  Sporgsmaal:  Oliver,  sagde  han,  jeg  beder  Dem  fortælle 
mig  hele  Sandheden  vedrørende  Deres  Underskrift  og  an- 
bragt foran  i  Bogen.  Var  Deres  Vidnesbyrd  bygget  paa  en 
Drøm,  var  det  en  Fantasiforestilling,  en  Illusion,  en  Myte  — 
sig  mig  Sandheden? 

Dette  direkte  Sporgsmaal  syntes  at  gøre  et  dybt  Indtryk 
paa  ham.  Han  sagde  ikke  et  Ord,  men  rejste  sig  fra  sin 
Lænestol,  gik  over  til  Bogskabet  og  fremtog  en  »Mormons 
Bog«  af  første  Udgave.  Han  aabnede  denne  ved  de  tre  Vid- 
ners Vidnesbyrd  og  læste  paa  den  mest  højtidelige  Maade 
de  Ord,  hvortil  han  havde  vedføjet  sit  Navn  for  omtrent  tyve 
Aar  siden.  Vendende  sig  mod  min  Fader,  sagde  han:  Jacob, 
jeg  haaber  at  De  vil  erindre,  hvad  jeg  siger  til  Dem.  Jeg  gaar 
paa  Gravens  Rand  og  hvad  kunde  det  gavne  mig  at  fortælle 
Dem  en  Løgn?  Jeg  ved,  at  denne  Mormons  Bog  blev  oversat 
ved  Guds  Gave  og  Kraft.  Mine  Øjne  saa,  mine  Øren  hørte  og 
min  Forstand  berørtes,  og  jeg  ved,  at  det,  som  jeg  bar  Vid- 
nesbyrd om  er  sandt.  Det  var  ikke  en  Drøm  eller  et  Fantasi- 
foster —  det  var  virkeligt. 

Fader  spurgte  ham  derpaa  om  Engelen,  under  hvis  Hæn- 
der han  modtog  Præstedømmet,  hvortil  han  gav  følgende 
Svar:  Jacob,  jeg  mærkede  Englens  Haand  paa  mit  Hoved 
lige  saa  tydeligt,  som  jeg  kan  mærke  Deres  og  kunde  høre 
hans  Røst,  som  jeg  nu  hører  Deres. 

Derefter  sagde  Fader  til  ham:  Hvis  alt  det  er  Sandhed,  som 
De  nu  fortæller  mig,  hvorfor  forlod  De  saa  Kirken?  Hertil 
nøjedes  Oliver  med  at  svare:  Da  jeg  forlod  Kirken,  var  jeg 
forbitret  i  Sindet  og  opfyldt  af  onde  Hensigter;  men  jeg  er 
kommen  over  alt  dette  nu). 

Evangeliet,  gengivet  til  Jorden  gennem  Profeten  Joseph 
Smith,  var  ikke  alene  for  de  Levende,  men  ogsaa  for  de  Døde. 
De,  som  vare  hensovede  før  Evangeliet  blev  gengivet  maatte 
ogsaa  have  Lejlighed  til  at  adlyde  det.  Det  første  store  Bud- 
skab til  den  unge  Seer  gennem  Engelen  Moroni  var,  at 
Fædrene  ikke  kunde  blive  fuldkomne  uden  Børnene,  og  Bør- 

nene  ikke  uden  Fædrene.  Selv  efter  Modtagelsen  af  det  hel- 
lige Præstedømme  var  det  altsaa  nødvendigt  at  have  yder- 
ligere guddommelig  Beskikkelse  til  at  forkynde  Evangeliet 
hlandt  de  Levende  —  til  baade  Jøder  og  Hedninger  —  og 
guddommelig  Fuldmagt  til  at  udføre  Ordinancer  for  de  Døde. 
Joseph  Smith  beretter  i  en  Aabenbaring,  at  baade  Kaldelsen 
og  Fuldmagten  til  at  udføre  saadanne  Handlinger  blev  med- 
delt ved  en  himmelsk  Tilkendegivelse  i  Kirtland  Tempel. 
Moses  overbragte  Nøglerne  til  Jødernes  Indsamling;  Elias 
meddelte  Nøglerne  til  Abrahams  Evangelie-Husholdning,  og 
den  anden  Elias  gengav  Myndigheden  til  at  udføre  stedfor- 
trædende Arbejde  for  de  Døde.  Endvidere  viste  Jesus  sig  i 
det  hellige  Hus  og  tilkendegav  for  sin  Tjener,  Profeten,  at 
hans  Arbejde  var  antaget  af  Herren.  At  disse  hellige  Væse- 
ner virkelig  viste  sig  og  overbragte  Nøgler  og  Fuldmagt  til 
at  udføre  visse  Handlinger,  erklærer  Joseph  Smith  i  al  Tro- 
værdighed. 

Lykkeligvis  var  Joseph  Smith  heller  ikke  denne  Gang 
alene  ved  Modtagelsen  af  disse  himmelske  Tilkendegivelser. 
Oliver  Gowdery  var  ogsaa  nu  med  ham.  Og  ikke  blot  det, 
men  han  var  et  Øjenvidne  til  og  meddelagtig  i  de  givne  Vel- 
signelser. Han  bærer  direkte  Vidnesbyrd  om  Aktualiteten  af 
det  forefaldne.  Som  det  var  med  Vidnesbyrdet  om  Mormons 
Bog  om  Johannes,  Døberen  og  Peter,  Jakob  og  Johannes'  Be- 
søg, saaledes  var  det  ogsaa  nu  —  Oliver  Cowdery  bar  et  tro- 
fast Vidnesbyrd  om  disse  Ting  til  det  sidste.  Ikke  et  eneste 
vigtigt  Skridt  i  Gengivelsesarbejdets  Forløb  fandt  Sted  uden 
stadfæstende  Vidnesbyrd  eller  i  Overværelse  af  Vidner. 

Bevisernes  Kæde  er  saaledes  fuldkommen  og  hvert  Led  paa 
sin  Plads.  Den  nødvendige  Myndighed  til  Forkyndelsen  af 
Evangeliet  og  Oprettelsen  af  Kirken,  og  alle  Evangeliets 
grundlæggende  Principper,  var  nu  gengivet.  Enhver  vigtig 
Begivenhed  var  stadfæstet  af  troværdige  Vidner.  Disse  Vid- 
ner udgor  elleve  i  Antal,  hvoraf  otte  ikke  i  nogen  som  helst 
Retning  er  beslægtede  med  Profeten.  Deres  Vidnesbyrd  har 

aldrig  været  draget  i  Tvivl.  Dersom  en  saadan  Række  af  Be- 
viser af  troværdige  Vidnesbyrd  blev  fremlagt  under  For- 
hørene i  en  Retssag,  vilde  Juryen  næppe  behøve  at  trække 
sig  tilbage  for  at  raadslaa.  Den  kunde  afsige  en  enstemmig 
Kendelse  straks.  Alligevel  bliver  disse  her  fremsatte  Beviser 
paa  Sandheden  af  disse  Beretninger  om  guddommelige  Til- 
kendegivelser forbundne  med  Evangeliets  Gengivelse  ofte 
mistænkeliggjorde.  Skoleeleven  modtager  med  fuldkommen 
Tillid  de  fremsatte  videnskabelige  Principper,  som  han  selv 
kan  paavise  Sandheden  af  og  han  er  ikke  langt  fra  at  kunne 
ofre  sit  Liv  i  deres  Forsvar.  Han  bliver  for  Eksempel  under- 
rettet om  —  thi  han  kan  ikke  selv  bevisliggøre  det  —  at  der 
er  en  tiltrækkende  og  frastødende  Kraft  i  Universet,  og  at 
denne  Kraft  varierer  i  Styrke  i  Forhold  til  Massernes  Stør- 
relse, mellem  hvilke  den  gør  sig  gældende  og  formindskes  i 
samme  Forhold,  som  Afstanden  mellem  dem  forøges.  Dette 
er  Tyngdeloven  formuleret  af  Sir  Isaac  Newton.  Eleven  tror 
paa  denne  som  paa  Tusinde  andre  Principper,  der  frem- 
sættes for  ham  paa  en  mere  eller  mindre  vilkaarlig  Maade. 
Og  dog  er  mange  af  de  anerkendte  videnskabelige  Læresæt- 
ninger ikke  halvt  saa  godt  stadfæstede,  som  de  forskellige 
Handlinger  forbundne  med  Evangeliets  Gengivelse  i  Tider- 
nes Fyldes  Husholdning.  I  sin  guddommelige  Visdom  har 
den  Herre  Gud  saa  vidunderlig  værnet  om  enhver  Begiven- 
hed, forbunden  med  Gengivelsen,  at  der  ikke  kan  være  nogen 
rimelig  Grund  til  Tvivl  om  Sandheden  deraf.  Som  Apostelen 
Paulus  siger:  »Paa  to  og  tre  Vidners  Mund  skal  enhver  Sag 
staa  fast«.  (11.  Kor.  13:  1). 

Der  er  endnu  et  andet  vigtigt  Vidne  til  Sandheden  af 
Aabenbaringerne  givne  til  Profeten  Joseph  Smith.  Dette 
Vidne  bekræfter  imidlertid  intet  vedrørende  Gengivelsen  af 
Evangeliets  Magt  af  Myndighed.  Det  76.  Kapitel  i  Pagtens 
Bog  indeholder  Beretningen  om  det  vidunderlige  Syn,  i  hvil- 
ket de  forskellige  Herligheder  blev  vist.  Da  dette  Syn  fandt 
Sted  var  Profeten  i  Selskab  med  Sidney  Rigdon.  Denne  blev 

udelukket  af  Kirke  den  8.  September  1844.  Ligesom  de  andre 
Vidner  vedblev  Sidney  Rigdon  imidlertid  at  fastholde  Sand- 
heden af  sit  Vidnesbyrd  til  sin  Død.  Hans  Søn,  John  W.  Rig- 
don, beretter  følgende:  »Da  jeg  talte  med  Fader  lige  før  hans 
Død  sagde  jeg  til  ham,  at  dersom  han  vidste  noget  angaaende 
Mormons  Bogs  Fremkomst,  som  ikke  har  været  sagt  for,  var 
det  hans  Pligt  imod  sig  selv  og  sin  Familie  at  sige  det.  Han 
svarede,  at  han  kun  havde  den  samme  Historie  at  fortælle, 
som  Profeten  Joseph  Smith  havde  fremsat,  nemlig  at  de  Op- 
tegnelser, hvorfra  Bogen  var  oversat,  vare  graverede  paa 
Guldplader.  Fader  bevidnede  derpaa  for  mig,  at  Joseph  var 
en  Guds  Profet,  og  at  en  Engel  havde  overleveret  ham  Pla- 
derne, hvorfra  Mormons  Bog  var  tagen.«  (Imp.  Era.  11.  Bd., 
S.  697). 


„GIV  GUD,  HVAD  GUDS  ER  " 

(Af  J.  S.  Romney  i  »Mill.  Star«.) 

Ved  en  vis  Lejlighed  søgte  Farisæerne  og  Herodianerne,  der 
havde  forenet  sig  for  at  modarbejde  Kristus,  at  fange  ham  i 
Ord,  og  de  sendte  nogle  til  ham  med  dette  Spørgsmaal:  »Er 
det  tilladt  at  give  Kejseren  Skat?«  Jesus,  som  forstod  deres 
onde  Hensigter,  bad  om  at  faa  Skattens  Mønt  at  se.  Paa  denne 
Mønt  var  Kejserens  Billede  og  Overskrift  indpræget,  og  pe- 
gende paa  dette  svarede  ham:  »Saa  giver  Kejseren,  hvad  Kej- 
serens er,  og  Gud,  hvad  Guds  er.«  For  de  Sidste-Dages  Hel- 
lige er  der  stor  Betydning  i  dette,  at  give  »Gud,  hvad  Guds  er«. 

Det  vigtigste  af  alle  vore  Besiddelser  er  vort  Legeme,  hvil- 
ket er  givet  os  af  vor  Fader  i  Himmelen.  Vi  glemmer  ofte 
dets  Værdi,  fordi  vi  regner  det  som  en  selvfølgelig  og  al- 
mindelig Ting;  men  det  Menneske,  der  har  den  fulde  For- 
staaelse  af,  at  hans  Legeme  er  skænket  ham  af  Herren  til 
hans  Gavn  og  Udvikling,  vil  betragte  det  som  helligt,  hvad 
alt  er,  der  kommer  fra  Gud.  Han  vil  ogsaa  stræbe  efter  at  be- 

vare  det  rent  og  ubesmittet,  saa  at  han,  naar  han  har  fuldendt 
sin  Gerning  her,  kan  vende  tilbage  til  sin  himmelske  Fader 
med  et  Legeme,  der  ikke  er  fordærvet  og  vansiret  af  det  onde 
i  Verden. 

Vi  er  skabt  i  Guds  Billede,  og  ligesom  Mønten,  der  bar  Kej- 
serens Billede,  skulde  returneres  til  sin  retmæssige  Ejer,  saa- 
ledes  skal  vore  Legemer  ogsaa  tilbage  til  ham,  i  hvis  Billede 
vi  er  skabt. 

I  de  fleste  Lande  er  der  en  Lov,  som  forbyder  at  vansire 
eller  mærke  en  Mønt,  der  har  et  Billede  af  en  jordisk  Her- 
sker. Vi  burde  være  endnu  mere  forsigtige  med  ikke  at  begaa 
nogen  Synd,  der  vil  skæmme  eller  forringe  det  Legeme,  der 
er  dannet  i  den  store  Konges  Lignelse. 

I  sit  første  Brev  til  de  Hellige  i  Korinth  formaner  Paulus 
dem  til  at  leve  et  bedre  Liv  og  i  Særdeleshed  forsage  de  Syn- 
der, der  virker  skadende  og  nedbrydende  paa  Legemet.  Der- 
efter siger  han:  »Eller  vide  I  ikke,  at  eders  Legeme  er  et  Tem- 
pel for  den  Helligaand,  som  er  i  eder,  hvilken  I  have  fra  Gud, 
og  at  I  ikke  ere  eders  egne?  Thi  I  bleve  købte  dyrt;  ærer  der- 
for Gud  i  eders  Legeme.« 

Mænd  og  Kvinder  bør  leve  deres  Liv  saaledes,  at  de,  naar 
de  træder  frem  for  deres  Skaber,  kan  fremstille  deres  Lege- 
mer rene  og  ubesmittede  for  Verdens  Synder  og  saaledes  »give 
Gud,  hvad  Guds  er«. 


JESUS  KRISTUS,  GUDS  SØN. 

(Af  Ældste  Nephi  Jensen  i  »Liahona«.) 

I  en  Forsamling  af  Farisæere  ved  en  vis  Lejlighed  stillede 
Frelseren  dem  dette  Spørgsmaal:  »Hvad  tykkes  eder  om  Kri- 
stus? Hvis  Søn  er  han?« 

Dette  lille  Spørgsmaal  er  en  af  de  mest  berømte  Tekster, 
der  findes  i  Bibelen.  Det  er  blevet  benyttet  oftere  i  Prædike- 
ner end  maaske  nogen  anden  Sætning  i  Bibelen. 

I  hundredevis  af  forskellige  Svar  har  været  givet  til  dette 
vigtige  Spørgsmaal.  Filosofer,  Teologer  og  Moralister  har  for- 
søgt at  besvare  det.  Disse  Svar  omfatter  ethvert  tænkeligt 
Standpunkt  lige  fra  Agnostikeren,  der  sagde,  at  Jesus  var 
»den  mildeste  af  de  milde«,  og  til  den  oprigtigt  Troende,  der 
med  Overbevisningens  Varme  erklærer,  at  Jesus  Kristus  er 
Guds  Son.  I  et  Punkt  er  Troende,  Ikke-Troende  og  Fritæn- 
kere alle  enige.  De  indrommer  alle,  at  Jesus  Kristus  var  den 
største  Personlighed  i  Historien. 

Men  Mesterens  direkte  Sporgsmaal:  »Hvis  Son  er  han?« 
kræver  et  bestemt  og  uforbeholdent  Svar.  Det  Svar  er  givet  i 
den  inspirerede  Beretning  om  hans  personlige  Virksomhed 
paa  Jorden.  Matthæus  citerer  Esajas  Profeti  angaaende  Jom- 
fruen, der  skulde  føde  en  Søn,  og  at  hans  Navn  skulde  kaldes 
Immanuel,  hvilket  betyder:  »Gud  med  os«  (Matt.  1  :  23).  Lukas 
siger,  at  han  skal  kaldes  »den  Højestes  Søn«  (Lu.  1  :  32).  Jo- 
hannes er  mere  tydelig  i  sit  Vidnesbyrd  om  Kristi  Guddom- 
melighed. Han  fortæller  os,  at  hans  Herlighed  er  som  »en  en- 
baaren  Søn  har  den  fra  sin  Fader«  (Joh.  1  :  14).  Læg  Mærke 
til  Ordene  »en  enbaaren  Søn«;  de  er  udtryksfulde.  Af  dem 
lærer  vi,  at  Jesus  Kristus  er  Faderens  enbaarne  i  Kødet. 

Mange  Titler  hentydende  til  hans  Guddommelighed  er  givet 
til  Frelseren  af  det  nye  Testamentes  Forfattere.  Han  bliver 
kaldet  Herren  og  Mesteren  (Joh.  13  :  14),  Livets  Fyrste  (Ap. 
Ger.  3  :  15),  Frelsens  Ophavsmand  (Heb.  2  :  10),  Kongernes 
Konge  og  Herrernes  Herre  (Aab.  17  :  14). 

Han  er  virkelig  og  i  Sandhed  Verdens  Frelser.  Han  er  vor 
Forløser  og  Konge.  I  Kraft  af  sin  Opstandelse  tilvejebragte 
han  Udodelighed  for  hele  den  menneskelige  Familie.  Pauli 
Ord  indeholder  en  bogstavelig  Sandhed:  »Thi  ligesom  alle  do 
i  Adam,  saaledes  skulle  ogsaa  alle  levendegøres  i  Kristus« 
(1.  Kor.  15:22).  Formedelst  sin  Forsoning  gjorde  han  det 
muligt  for  os  at  modtage  Syndernes  Forladelse;  han  gav  os 
gennem  sit  Evangelium,  Kraft  til  at  overvinde  det  onde.  Han 
oprettede  Evangeliet,  der  er  »en  Guds  Kraft  til  Frelse«  (Rom. 
1  :  16). 

Jesus  Kristus  er  en  guddommelig  Personlighed.  Han  har  et 
haandgribeligt  Legeme  af  Kød  og  Ben.  Som  en  Person  er  han 
særskilt  fra  Faderen.  Han  og  Faderen  er  ikke  ét  i  fysisk  Hen- 
seende, saaledes  som  Nutidens  Kristendom  lærer.  Det  siges, 
at  han  bad  til  sin  Fader  (Joh.  17).  Vi  kan  ikke  tro,  at  han 
bad  til  sig  selv.  Vi  læser,  at  Faderen  bar  Vidnesbyrd  om  Søn- 
nen (Joh.  5  :  37).  Bar  Faderen  Vidnesbyrd  om  sig  selv?  Det 
er  utænkeligt.  Det  berettes,  at  Jesus  opfor  til  sin  Fader 
(20  :  17).  Det  er  ikke  fornuftigt  at  antage,  at  han  opfor  til  sig 
selv.  Jesus  erklærede:  »Faderen  er  større  end  jeg«  (14  :  28). 
En  Person  kan  ikke  være  større  end  sig  selv.  Jesus  sagde: 
»Faderen  elsker  Sønnen«  (5  :  20).  Disse  Ord  er  meningsløse, 
dersom  Faderen  og  Sonnen  er  en  og  samme  Person.  Stefanus 
saa  Jesus  staaende  ved  Faderens  højre  Haand  (Ap.  Gr.  7  :  55). 
Selvfølgelig  stod  han  ikke  ved  den  højre  Side  af  sig  selv. 
Alle  disse  Skriftsteder,  omhandlende  Forholdet  mellem  vor 
Herre  og  hans  Fader,  viser  uimodsigeligt,  at  Faderen  og  Søn- 
nen er  to  særskilte  Personer. 

Men  har  Frelseren  ikke  udtrykkeligt  sagt:  »Jeg  og  Faderen, 
vi  er  ét?«  Jo,  det  har  han  sagt,  og  han  sagde  det  med  Pxette. 
Men  lad  os  spørge:  I  hvad  Henseende  og  paa  hvad  Maade  er 
de  ét?  Vi  behover  ikke  at  søge  længe  efter  Svaret.  I  sin  store 
Bon  sagde  Jesus:  »Hellige  Fader;  bevar  dem  i  dit  Navn.  hvilke 
du  har  givet  mig,  for  at  de  maa  være  ét  ligesom  vi«  (Joh. 
17:11).  Ønskede  han,  at  alle  hans  Disciple  skulde  sammen- 
smeltes til  én  Person?  Selvfølgelig  ikke.  Han  onskede,  at  hans 
Efterfølgere  skulde  være  ét  i  Sind,  Tanke  og  Hensigt.  Nøjagtig 
paa  samme  Maade  er  Faderen  og  Sonnen  ét. 

Menneskesønnen  er  lig  Faderen  i  Person  og  Udseende.  Vor 
Frelser  fremsatte  tydelig  denne  Sandhed,  da  han  sagde  til 
Filip:  »Den,  der  har  sét  mig,  har  sét  Faderen.«  Dette  var  og- 
saa,  hvad  Paulus  havde  i  Tankerne,  da  han  skrev  til  Hebræ- 
erne, at  han  var  »hans  Væsens  udtrykte  Billede«. 

Messias  er  Skaberen.  I  det  første  Kapitel  af  Bibelen  læser 
vi:  »Lad  os  gøre  et  Menneske  i  vort  Billede«.  For  dem,  der 
tror  paa  kun  én  Gud,  lyder  denne  Udtryksmaade  lidt  underlig. 

Hvem  er  den,  der  tales  til?  Det  er  Jesus  Kristus.  Vor  Frelser 
var  med  Faderen  ved  Verdens  Skabelse.  Johannes  vidner  om 
denne  store  Sandhed.  Idet  han  taler  om  Jesus  Kristus,  siger 
han:  »Alle  Ting  er  blevne  til  ved  ham,  og  uden  ham  blev  end 
ikke  én  Ting  til  af  det,  som  er«  (Joh.  1  :  13). 

Jesus  Kristus  er  i  Besiddelse  af  guddommelig  Magt.  I  For- 
ening med  Faderen  styrer  og  regerer  han  Verden.  Da  han  gav 
sine  Apostle  de  sidste  Instruktioner,  sagde  han:  »Mig  er  given 
al  Magt  i  Himmelen  og  paa  Jorden«. 

Han  er  denne  Verdens  store  Dommer.  Paulus  meddeler  os 
i  sit  Brev  til  Timotheus,  at  den  Herre  Jesus  Kristus  skal 
domme  levende  og  døde.  Han  er  ikke  alene  den  store  Dom- 
mer, men  i  ham  er  hele  Guddommens  Magt  repræsenteret. 
Paulus  erklærer,  at  »i  ham  bor  Guddommens  hele  Fylde 
legemlig«  (Kol.  2  : 9).  Endvidere  er  det  skrevet:  »Og  alle  Guds 
Engle  skulle  tilbede  ham«  (Heb.  1  : 6). 

Jesus  Kristus  var  med  Gud  i  Begyndelsen.  Han  deltog  med 
Gud  i  Skabelsen  af  denne  Verden.  Han  er  Faderens  enbaarne 
i  Kødet.  Han  blev  født  af  Jomfru  Marie.  I  sine  Lærdomme, 
i  sit  fuldkomne  Liv,  og  i  de  kraftige  Gerninger,  som  han  ud- 
førte, aabenbarede  han  Gud  Faderen  for  Verden,  Han  blev 
taget  af  onde  og  grusomme  Mænd  og  korsfæstet  for  Verdens 
Synder.  Ved  sin  Guddomsmagt  opstod  han  fra  de  døde  med 
sit  Legeme  af  Kod  og  Ben.  Ved  sin  Opstandelse  fra  de  døde 
tilvejebragte  han  Udødelighed  og  evigt  Liv  for  den  menneske- 
lige Familie.  Han  opfor  til  Himmelen  og  sidder  i  Herlighed 
ved  Majestætens  højre  Haand.  Han  er  iklædt  Magt  og  Her- 
lighed. Han  er  de  levende  og  de  dødes  store  Dommer.  Han  er 
vor  Herre  og  Frelser,  Israels  Hellige,  Fredens  Fyrste. 

